Lapangan Terbang Antarabangsa Pulau Pinang

Lapangan Terbang Antarabangsa Pulau Pinang atau juga dikenali sebagai Lapangan Terbang Antarabangsa Bayan Lepas (kod IATA: PEN) adalah lapangan terbang kedua terbesar di Malaysia untuk operasi bandar sekitar Malaysia. Ia terletak di Bayan Lepas, iaitu 16 km dari George Town, ibu negeri Pulau Pinang. Bagi menampung jumlah penumpang yang kian meningkat, Malaysia Airport akan membelanjakan kira-kira RM36 juta bagi menaik taraf Lapangan Terbang Antarabangsa Pulau Pinang (LTAPP) di sini termasuk membina satu tempat meletak pesawat dan 32 kaunter pendaftaran baru yang dijangka siap sepenuhnya pada Disember 2008. Pada tahun lepas, LTAPP mengendalikan 3.1 juta penumpang.Kini LTAPP menjadi hub bagi syarikat penerbangan tambang murah FireFly bermula April 2007.

Sejarah

Pada tahun 1935, Lapangan Terbang Pulau Pinang telah dibuka dengan rasminya berikutan pendaratan sebuah kapal terbang dari Syarikat Penerbangan Imperial,  'Arethusa'  di lapangan terbang ini. Upacara pendaratan ini telah disaksikan oleh sebahagian besar penduduk-penduduk Pulau Pinang, termasuk Residen Councillor Pulau Pinang.

Lapangan terbang ini adalah berbentuk bulat, panjang garis lintangnya ialah 1,000 ela dan dikelilingi oleh tembok setinggi 4 kaki untuk menghalang banjir disebabkan air pasang. Pendaratan kapal terbang ini telah dilakukan di atas dua landasan, satu daripadanya landasan tar sepanjang 930 ela dan lebar 60 ela, satu lagi landasannya ialah sepanjang 800 ela dan lebarnya 200 ela dibina di atas tanah yang ditanam rumput.

Di samping itu lapangan terbang ini mengandungi beberapa bangunan antaranya sebuah terminal yang dibina di Bangunan Kawalan, sebuah kelab dan dua buah 'Hanger' yang diperbuat daripada besi waja.
Dengan pembukaan lapangan terbang ini, ia merupakan satu detik bersejarah dalam perkembangan sistem perhubungan dan pengangkutan di Malaysia. Ia telah memberi perkhidmatan penerbangan tempatan antara Kuala Lumpur, Singapura dan Pulau Pinang, di samping perkhidmatan pendaratan penerbangan di antara Eropah dengan negara-negara Asia Tenggara dan Australia.

Sejarah (Versi Lain)

Lapangan terbang itu, yang kemudiannya dinamakan Lapangan Terbang Antarabangsa Bayan Lepas, telah siap pada tahun 1935, apabila Pulau Pinang adalah sebahagian daripada jajahan mahkota British Negeri Selat.

Pada tahun 1970-an, pembesaran besar lapangan terbang telah dijalankan, di mana bangunan terminal seni bina Minangkabau dibina dan landasan dilanjutkan untuk menampung Boeing 747, pesawat jet penumpang terbesar. Setelah selesai kerja-kerja pembesaran pada tahun 1979, lapangan terbang itu dinamakan semula sebagai Lapangan Terbang Antarabangsa Pulau Pinang.

Pada Disember 2019, MAHB mengumumkan pelan pembesaran lapangan terbang bernilai RM800 juta, dengan kerja-kerja 4 fasa bermula pada Mac 2020 dan akan disiapkan menjelang 2024. Ini akan meningkatkan kapasiti lapangan terbang daripada 6.5 juta penumpang setiap tahun, kepada 12 juta setahun . Ini berbanding dengan bilangan penumpang sebenar sebanyak 9.5 juta. Bagaimanapun, pada Mei 2020, Ketua Menteri Pulau Pinang Chow Kon Yeow berkata rancangan pembesaran lapangan terbang itu mungkin antara enam bulan hingga setahun disebabkan oleh COVID-19.

Pada 5 April 2020, Ketua Menteri Chow Kon Yeow berkata bahawa semua penerbangan antarabangsa ke Pulau Pinang telah dihentikan, walaupun penerbangan domestik diteruskan.

Naik Taraf Lapangan Terbang
pada laman berita tempatan Malaysia, Berita Harian, ada diumumkan bahawa LTA Pulau Pinang, dan LT Sultan Abdul Aziz Shah (LT Subang), akan dinaik taraf, yang akan diterajui oleh pihak Malaysia Airports MAHB dan Cadangan pembesaran yang akan diterajui oleh MAHB ini dijangka memanfaatkan pertumbuhan ekonomi pada kos yang jauh lebih rendah berbanding cadangan membina lapangan terbang baharu di Kulim yang dianggarkan RM7 bilion.

Bangunan terminal

Antara kemudahan yang disediakan dalam bangunan terminal, kafe, kedai bebas cukai, kaunter tiket & Pejabat penerbangan seperti MAS, Firefly,AirAsia, Jatayu Airlines, China Airlines dan Singapore Airlines. Antara kemudahan lain :

Kaunter Daftar Masuk (32)
14 Pintu Berlepas
8 Titi Udara
3 Kaunter Tuntutan Bagasi
808 lot letak kereta
Travel Agensi
Kaunter Penerangan
Ruang Istirahat VIP
Mesin ATM
Pertukaran Wang Asing
Penempahan Hotel
Khidmat teksi
Kuarantin haiwan

Kompleks kargo
LTAPP mempunyai 2 kompleks kargo, dimana kompleks utama digunakan oleh MAS Cargo sebagai pusat operasi. Pada  tahun 2006 LTAPP telah mengendalikan sebanyak 225,957,020 metrik tan kargo

Kemudahan di Kompleks Kargo:

 Gudang 270,000m² (2,906,255sq ft)
 7 x 747 Freighter Lot
 Zon Transit
 Zon Perdagangan Bebas
 Baikpulih Pesawat
 Pengimbas X-RAY
 Pusat Courier Laju

Syarikat Penerbangan dan destinasi

Penumpang

Kargo

Kumpulan Rujukan

Pengangkutan
Rapid Penang telah menyediakan empat laluan bas ke dan dari Lapangan Terbang Antarabangsa Pulau Pinang, menghubungkan lapangan terbang dengan pelbagai bahagian Pulau Pinang.

Laluan Rapid Penang yang melalui Lapangan Terbang Antarabangsa Pulau Pinang termasuk:

 102: Penang International Airport-Penang National Park-Penang International Airport
 306: Penang International Airport-Penang General Hospital-Penang International Airport
 401: Teluk Kumbar-Pengkalan Weld-Teluk Kumbar
 401E: Balik Pulau-Pengkalan Weld-Balik Pulau

Selain itu, setakat Disember 2020, kerajaan negeri sedang merancang projek rel ringan yang akan menghubungkan Lapangan Terbang Antarabangsa Pulau Pinang dan Komtar dengan 27 stesen perantaraan.

Bas
Rapid Penang telah menyediakan empat laluan bas ke dan dari Lapangan Terbang Antarabangsa Pulau Pinang, menghubungkan lapangan terbang dengan pelbagai bahagian Pulau Pinang.

Galeri

Rujukan

Pautan luar

Lapangan Terbang Antarabangsa Pulau Pinang di Malaysia Airports Holdings Berhad

Pulau Pinang
Hab Penerbangan Malaysia
Pengangkutan di Pulau Pinang